Linamarkė
Linamarkė – ežeras Lietuvoje, Varėnos rajone, 4 km į šiaurę nuo Merkinės, į pietus nuo Subartonių kaimo. Ežeras ovalo formos, ilgis iš pietvakarių į šiaurės rytus – 0,26 km, plotis – iki 0,19 km. Altitudė 99,4 m. Krantai aukšti, ištisai apaugę medžiais, tik šiaurinis krantas žemas. Ežerą supa Subartonių miškas. Linamarkės ežeras nenutekantis, priklauso Nemuno intako Straujos baseinui. Pavadinimas kilęs nuo žodžių lìnamarkė, lìnamarka („linų mirkymo vieta, marka“).